open-index/open-wikipedia-markdown huggingface dataset:
திரிதேவ் ராய்

**ராஜா திரிதேவ் ராய்** ( *Raja Tridiv Roy* :14 மே 1933 - 17 செப்டம்பர் 2012)  பரவலாக திரிதேவ் ராய் என அறியப்படும் இவர் பாக்கித்தான் அரசியல்வாதியும், இராஜதந்திரியும் மற்றும் எழுத்தாளரும் ஆவார். இவர் சுல்பிக்கார் அலி பூட்டோ அமைச்சரவையில் சிறுபான்மை விவகாரத் துறையின் அமைச்சராக இருந்தார். இன்றைய வங்காளதேசத்தின் சிட்டகொங் மலைப்பிரதேசத்தில் சக்மா பழங்குடியினரின் 50 வது  மன்னராகவும் இருந்தார். 1953 மே 2 முதல் வங்காளதேச விடுதலைப் போரைத் தொடர்ந்து 1971 ல் பதவி விலகும் வரை இவர் மன்னர் பதவியில் இருந்தார்.  1971 இல் வங்காளதேசம் சுதந்திரம் அடைந்தபோது இவர் பாக்கித்தானியராக இருக்க விரும்பி பாக்கித்தான் சென்றார். 

## சுயசரிதை
ராய் 1933 இல் பிரித்தானிய இந்தியாவின் சிட்டகொங் மலைப்பகுதிகளில் உள்ள ரங்கமதி, ராஜ்பாரியில் பிறந்தார். இவர் ராஜா நளினக்சா ராயின் மகன் ஆவார்.

இவர் மே 2, 1953 இல் சக்மா வட்டத்தின் 50 வது ராஜா அல்லது பரம்பரை மன்னராக தேர்ந்தெடுக்கப்பட்டார். 1971 ஆம் ஆண்டு வங்காளதேச விடுதலைப் போரின்போது சக்மா மக்களின் அப்போதைய ஆட்சியாளரான தனது மகன் ராஜா தேவாசிஷ் ராய்க்கு ஆதரவாக அரியணையைத் துறந்தார்.

பெரிதும் முஸ்லிம் அல்லாதவர்களாக இவர்கள் இருந்தபோதிலும், 1947 ஆம் ஆண்டு இந்தியப் பிரிவினையின் போது சிட்டகொங் மலைப்பகுதிகள் அதனைச் சுற்றியுள்ள பகுதிகள் (குறிப்பாக கிழக்கு பாகிஸ்தான்) ஆங்கிலேயர்களால் பாக்கித்தானுக்கு வழங்கப்பட்டன. சக்மாக்கள் மற்றும் மலைப்பகுதிகளில் உள்ள பிற மக்கள் பாக்கித்தானுக்கு பதிலாக இந்தியாவுடன் ஐக்கியமாவதில் விருப்பமாக இருந்தனர். ஆரம்பத்தில் இந்தப் பகுதிக்கு  சிறப்பு சுயாட்சி அதிகாரம் வழங்கப்பட்டது. ஆனால்  1950 ஆம் ஆண்டுகளில் பாக்கித்தான் அரசாங்கத்தால் இப்பகுதியின் நிலை மாற்றப்பட்டது. பெருமளவில் பழங்குடியினர் அல்லாத, முஸ்லிம் வங்காள குடியேற்றவாசிகளை இப்பகுதியில் குடியேறலாம் எனும் அனுமதியினை அவர்களுக்கு வழங்கியது பாக்கிஸ்தானிய அரசாங்கம் 1960 களின் முற்பகுதியில் ஒரு நீர் மின்சார அணையான கப்டாய் அணையைத் திறந்தது. இதனால் சக்மாக்களின் விளைநிலங்களில் சுமார் 40% வெள்ளத்தில் மூழ்கியது. இருப்பினும், திரிதேவ் ராயின் கீழ் உள்ள சக்மாக்கள் 1960 கள் மற்றும் 1970 களில் பாக்கித்தான்  இராணுவத்துக்கும் வங்காளதேச சுதந்திரத்திற்காகவும் போராடிய முக்தி வாகினிக்கும் இடையில் நடுநிலைத் தன்மையுடன்  இருந்தனர்.

1970 ஆம் ஆண்டில், அவாமி லீக்கின் தலைவரும், வங்காளதேசத்தின் வருங்கால நிறுவனருமான சேக் முஜிபுர் ரகுமான், அவாமி லீக்கின் நாடாளுமன்ற உறுப்பினராக  போட்டியிடுமாறு இவரைக் கேட்டுக் கொண்டார். ஆனால் ரகுமானின் கோரிக்கையினை நிராகரித்தார். அதற்குப் பதிலாக தான் தேர்தலில் சுயேட்சையாக போட்டியிட வேண்டும் என விரும்பினார். சிட்டகொங் மலைப்பகுதிகளில் தனது தொகுதியிலிருந்து சுயாதீன வேட்பாளராக ராய் வெற்றி பெற்றார்.

திரிதேவ் ராய் 17 செப்டம்பர் 2012 அன்று இஸ்லாமாபாத்தில் உள்ள தனது வீட்டில் 79 ஆம் வயதில் இறந்தார். இவருக்கு ஆரத்தி ராய் எனும் மனைவியும் மூன்று மகன்கள், இரண்டு மகள்கள் உள்ளனர்.

## குறிப்புகள்

பகுப்பு:பாக்கித்தானிய எழுத்தாளர்கள்
பகுப்பு:2012 இறப்புகள்
பகுப்பு:1933 பிறப்புகள்
ஆரணி

**ஆரணி** (*Arani*, அல்லது *Aarani*) என்பது பின்வருவனவற்றுள் ஒன்றாக இருக்கலாம்:

* ஆரணி, திருவள்ளூர்
* ஆரணி, திருவண்ணாமலை
* ஆரணி ஊராட்சி ஒன்றியம்
* ஆரணி வட்டம்
* ஆரணி மேற்கு ஊராட்சி ஒன்றியம்
* ஆரணி மக்களவைத் தொகுதி
* ஆரணி (சட்டமன்றத் தொகுதி)
* ஆரணி வருவாய் கோட்டம்
* ஆரணி நகராட்சி

## வேறு
* ஆரணி ஆறு
* ஆரணி சேலை
* ஆரணி சண்டை
நூருல் அசன்

**குவாசி நூருல் அசன் சோஹன்** (Quazi Nurul Hasan Sohan பிறப்பு: நவம்பர் 21, 1993)  ஓர் வங்காளதேசத் துடுப்பாட்ட வீரர் ஆவார். இவர் வங்காளதேச அணிக்காக தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டம் ஆகிய போட்டிகளில் விளையாடி வருகிறார்.மேலும் இவர் முதல் தரத் துடுப்பாட்டம் , பட்டியல் அ துடுப்பாட்டம் மற்றும் இருபது20 ஆகிய போட்டிகளிலும் விளையாடி வருகிறார். இவர் 2010 ஆம் ஆண்டில் தனது பட்டியல் அ துடுப்பாட்டப் போட்டிகளிலும் 2011 ஆம் ஆண்டில் முதல் தரத் துடுப்பாட்டப் போட்டிகளிலும் அறிமுகமானார். 2016 ஆம் ஆண்டில் இவர் சர்வதேச அளவில் வங்காளதேச அணியின் சார்பாக விளையாடினார். இவர் முதல் தரத் துடுப்பாட்டப் போட்டிகளில் 4046 ஓட்டங்களையும் , பட்டியல் அ போட்டிகளில் 2420 ஓட்டங்களையும் எடுத்தார். மேலும் இவர் 19 வயதிற்கு உட்பட்ட வங்காளதேச அணி , வங்காளதேச அ அணி சார்பாகவும் இவர் துடுப்பாட்டப் போட்டிகளில் கலந்து கொண்டார். இவர் வங்காளதேச துடுப்பாட்ட அணியின் முதனமைக் குச்சக் காப்பாளராக உள்ளார். இவர் வங்காளதேசத்தின் குல்னாவில் பிறந்தார்.

## உள்ளூர்ப் போட்டிகள்
அவர் 2015 இல் வங்காளதேச பிரீமியர் லீக்கில் சில்ஹெட் சூப்பர் ஸ்டார்ஸ் அணிக்காக விளையாடியுள்ளார்.

2017–18 டாக்கா பிரீமியர் லீக்கில் இவர் விளையாடினார். அந்தத் தொடரில் ஷேக் ஜமால் தன்மொண்டி சங்கத்தின் சார்பாக விளையாடினார். அதில்  12 போட்டிகளில் 546 ஓட்டங்கள் எடுத்தார்.

2018–19 வங்காளதேச பிரீமியர் லீக்கிற்கான வரைவு பட்டியலில் இடம் பெற்றதனைத்  தொடர்ந்து, அக்டோபர் 2018 இல், டாக்கா டைனமைட்ஸ் அணிக்கான அணியில் இவர்  இடம் பெற்றார். இவர் 2017-18 மற்றும் 2018-19 ஆம் ஆண்டுகளில் பட்டியல் அ மற்றும் இருபது 20 துடுப்பாட்டப் போட்டியில் ஷேக் ஜமால் தன்மொண்டி சங்கத்தின் தலைவராக இருந்தார்; 2018–19ல் டாக்கா பிரீமியர் பிரிவு இருபதுக்கு துடுப்பாட்ட  லீக்கின் துவக்க தொடரின் வாகையாளர் பட்டத்தினை வென்றனர்.

2018–19 டாக்கா பிரீமியர் பிரிவு துடுப்பாட்ட லீக் போட்டியில் ஷேக் ஜமால் தன்மொண்டி சங்கத்துன் சார்பாக இவர் விளையாடினார். அந்தப் போட்டித் தொடரில்  16  போட்டிகளில் விளையாடி 524 ரன்கள் எடுத்தார்.

## சர்வதேச வாழ்க்கை
2016 ஆம் ஆண்டில் இவர் சிம்பாப்வே துடுப்பாட்ட அணிக்கு எதிரான துடுப்பாட்டத் தொடரில் விளையாடுவதற்காகத் தேர்வானார். சனவரி 15 இல் சிம்பாப்வே அணிக்கு எதிரான இருபது20 போட்டித் தொடரில் இவர் அறிமுகமானார்.

அதே ஆண்டில் நியூசிலாந்துத் துடுப்பாட்ட அணிக்கு எதிராக இவர் தேர்வானார். அந்தத் தொடரில் தேர்வாகிய  முஷ்பிகுர் ரஹீம் காயம் காரணமாக தொடரில் இருந்து நீக்கம் செய்யப்பட்டார். அவருக்கு பதிலாக இவர் தேர்வானார். டிசம்பர் 29 இல் நியூசிலாந்துத் துடுப்பாட்ட அணிக்கு எதிரான் ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். 2017 ஆம் ஆண்டில் நியூசிலாந்துத் துடுப்பாட்ட அணி வங்காளதேசத்தில் சுற்றுப் பயணம் செய்து விளையாடியது. சனவரி 20 அன்று இந்த அணிக்கு எதிரான இரண்டாவது தேர்வுத் துடுப்பாட்டப் போட்டியில் இவர் அறிமுகமானார்.

டிசம்பர் 2018 இல், 2018 ஏ.சி.சி வளர்ந்து வரும் அணிகள் ஆசியா கோப்பைக்கான வங்காளதேச அணியின் தலைவராக  இவர் தேர்வு செய்யப்பட்டார்.

## குறிப்புகள்

பகுப்பு:வங்காளதேசத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1993 பிறப்புகள்
அசாந்த த மெல்

**அசாந்த டி மெல்** (*Ashantha de Mel*, , பிறப்பு: மே 9, 1959 முன்னாள் இலங்கைத் துடுப்பாட்ட அணியின் வீரர் ஆவார். இவர் இலங்கை துடுப்பாட்ட அணிக்காக தேர்வு துடுப்பாட்டம், ஒருநாள் பன்னாட்டுத் துடுப்பாட்ட  வடிவங்களிலும்  விளையாடியுள்ளார். மேலும் இவர் தேசிய அணிக்கான தேர்வாளராக தற்போது உள்ளார் . அவர் இலங்கைத் துடுப்பாட்ட அணி தேர்வுத் துடுப்பாட்ட தகுதி பெற்ற பிறகு நடைபெற்ற முதல் தேர்வுத் துடுப்பாட்டப் போட்டியில் முதல் பந்தை இவர் வீசினார். 1980 களில் இருந்த சிறந்த மித வேகப்பந்து வீச்சாளர்களில் ஒருவராக இவர் அறியப்படுகிறார்.  இவர் 1980 ஆம் ஆண்டில் தனது பட்டியல் அ துடுப்பாட்டப் போட்டிகளிலும் 1981 ஆம் ஆண்டில் முதல் தரத் துடுப்பாட்டப் போட்டிகளிலும் அறிமுகமானார். 1982 ஆம் ஆண்டில் இவர் சர்வதேச அளவில் பாக்கித்தான் அணியின் சார்பாக விளையாடினார். இவர் முதல் தரத் துடுப்பாட்டப் போட்டிகளில் 4,382 ஓட்டங்களையும் , பட்டியல் அ போட்டிகளில் 2,569 ஓட்டங்களையும் எடுத்தார். மேலும் இவர் 19 வயதிற்கு உட்பட்ட இலங்கை அணி , இலங்கை அ அணி சார்பாகவும் இவர் துடுப்பாட்டப் போட்டிகளில் கலந்து கொண்டார்.

நவம்பர் 2018 இல், அவர் இலங்கை துடுப்பாட்ட வாரியத்தில் தேசிய தேர்வுக் குழுவின் தலைவராக நியமிக்கப்பட்டார்.இதற்கு முன்பாக இவர் 2012 ஆம் ஆண்டில் இந்தப் பதவியினை வகித்துள்ளார்.

## சர்வதேச போட்டிகள்
இவர் தேர்வுத் துடுப்பாட்ட சராசரி அதிகமாகக் கொண்டுள்ளார்.இந்தியக் கண்டத்திற்கு வெளியே ஒரே ஒரு தேர்வுத் துடுப்பாட்டப் போட்யில் மட்டுமே இவர் கலந்துகொண்டுள்ளார். இதுவே அதற்குக் காரணமாகக் கருதப்படுகிறது. மட்டையட்டத்தில் சிறப்பான ஆட்டத்தினை வெளிப்படுத்தத் தவறியுள்ளார். இவர் மூன்று முறை ஓட்டங்கள் எதுவும் எடுக்காமல் ஆட்டமிழந்துள்ளார்.

கொழும்பின் இசிபதனா கல்லூரியில் கல்வி கற்ற அவர் பின்னர் கொழும்பு ராயல் கல்லூரிக்கு சென்று உயர்கல்வியினை கற்றார்.

1983 ஆம் ஆண்டு இங்கிலாந்தில் நடந்த உலகக் கோப்பையில் ஒரு பந்து வீச்சாளராக சிறப்பான ஆடட்த்திறனை இவர் வெளிப்படுத்தினார்.

பாகிஸ்தான் துடுப்பாட்ட அணிக்கு  எதிரான ஹெடிங்லேயில் நடைபெற்ற துடுப்பாட்டப் போட்டியில் இவர்  அவர் 39 ஓட்டங்களை விட்டுக் கொடுத்து ஐந்து இலக்குகளைக் கைப்பற்றினார்.ஆனால் அந்தப் போட்டியில் இலங்கை அணி தோல்வி அடைந்தது. இரண்டு நாட்களுக்குப் பிறகு, அவர்கள் தி கவுண்டி மைதானத்தில் நியூசிலாந்துத் துடுப்பாட்ட அணிக்கு எதிரான போட்டியில் 32 ஓட்டங்களை விட்டுக் கொடுத்து ஐந்து இலக்குகளைக் கைப்பற்றி நியூசிலாந்து அணியினை 181 ஓட்டங்களில் ஆட்டமிழக்கச் செய்வதற்கு உதவினார்.மேலும் அந்தத் தொடரில்  மொத்தமாக 17 இலக்குகளைக் கைப்பற்றி அதிக இலக்குகளைக் கைப்பற்றிய பந்துவீச்சாளர்கள் வரிசையில் இரண்டாம் இடம் பிடித்தார். முதல் இடத்தில் இந்தியப் பந்துவீச்சாளர் ரோஜர் பின்னி இருந்தார்.

### 1985 இந்தியாவுக்கு எதிராக
1985 ஆம் ஆண்டில்  இந்தியத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் 64 ஓட்டங்களை விட்டுக் கொடுத்து  ரவி சாஸ்திரி, கபில் தேவ் மற்றும் திலீப் வெங்சர்கர் போன்ற வீரர்கள் உள்பட ஐந்து இலக்குகளைக் கைப்பற்றினார்.இரண்டாவது ஆட்டப் பகுதியில் இலக்குகளைக் கைப்பற்றவில்லை. இந்தப் போட்டி சமனில் முடிந்தது.

## மேற்கோள்கள்

## வெளி இணைப்புகள்
* டி மெல் மற்றும் இணைக்கப்பட்ட பக்கங்களில் கிரிகின்ஃபோ பக்கம்

பகுப்பு:கொழும்பு றோயல் கல்லூரி பழைய மாணவர்கள்
பகுப்பு:இலங்கைத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1959 பிறப்புகள்
பாக்டசுடு

**பாக்டசுடு** (Pakdasht, , பிற பெயர்கள்: Pākdasht, Palasht, Palesht, Palishth, Polasht, and Pol Dasht) என்ற நகரமானது பாக்டசுடு கவுன்டியில் உள்ள நகரமாகும். பாக்டசுடு கவுன்டியின் தலைநகரமாக,  இந்நகரம் இருக்கிறது. 2006 ஆம் ஆண்டு எடுக்கப்பட்ட, மக்கள் தொகை கணக்கெடுப்பின் படி, 32,625 குடும்பங்கள் இந்நகரத்தில் இருந்தனர். அக்குடும்ப உறுப்பினர்களின் ஒட்டுமொத்த எண்ணிக்கை 126,281 நபர்கள் ஆக இருந்தது.   தெகுரான் நகரத்தின் தென்கிழக்குத் திசையில்  தொலைவில் இந்நகரம் அமைந்துள்ளது.

## புவியிடம்
வலது|thumb|150x150px|ஈரானின் 31 மாகாணங்கள்
வலது|thumb|150x150px|தெகுரான் மாவட்டங்கள்
ஆசியக் கண்டத்தின், மேற்குப் பகுதியில், பதினெட்டு மத்திய கிழக்கு நாடுகள் உள்ள நாடுகளிலேயே பரப்பளவில், இரண்டாவது பெரிய நாடக இருக்கும் நாடானது, ஈரான் என்ற இசுலாமிய நாடாகும். அதில் இருக்கும் ஒரு மாகாணத்தின் பெயர், தெகுரான் மாகாணம் ஆகும். இம் மாகாணத்தில் மட்டும்,  16 கவுன்டிகள்(county) என்று அழைக்கப்படும், தமிழகத்தின்  மாவட்டங்கள் போன்ற ஆட்சி அமைப்பு உள்ளன. இந்த பதினாறு மாவட்டங்களில் (தெகுரான், தம்மாவன்டு, இரா, சமிர்நட்டு, வமின், சாரியர், இசுலமசகர், ரோபட் கரிம், பாக்டசுடு, பைரூசுக்கு, கியோட்சு, மலர்டு, பிசுவ, பகரேசுடன், பர்டீசு, குவார்சக்கு) ஒன்றான, பாக்டசுடு (Pakdasht County شهرستان پاكدشت ) கவுன்டி / மாவட்டம் உள்ளது. இந்த மாவட்டத்தின் தலைநகரமாக, இந்த நகரம் இருக்கிறது. 1991 ஆம் ஆண்டு இந்த நகரமானது, நகராட்சி என்ற நகராண்மை கழக ஆட்சிப் பகுதியாக உயர்ந்தது.

## மக்கள் தொகை
2016 ஆம் ஆண்டு  மக்கள் தொகைக் கணக்கெடுப்பின்படி, ஒட்டுமொத்த ஈரான் நகரங்களின் மக்கள் தொகை அடர்வில், இந்த நகரம் 91 வது இடத்தினைப் பெறுகிறது. 2016 ஆம் ஆண்டு எடுக்கப்பட்ட தொகை கணக்கெடுப்பின்படி நகரத்தின் மக்கள் தொகை 236,319 நபர்கள் இருந்தனர். இதற்கு முன் எடுக்கப்பட்ட அரசின்  மக்கள் தொகை கணக்கெடுப்பின்படி, 2011 ஆம் ஆண்டு, 206,490 நபர்கள் இருந்தார்கள்.  தற்பொழுது உள்ள மக்கள் தொகை எண்ணிக்கையுடன் ஒப்பிடும்போது,  இந்நகரத்தின் மக்கள்தொகை அடர்வு +14.45% அதிகரித்துள்ளது.

## குறிப்புகள்

பகுப்பு:Coordinates on Wikidata
பகுப்பு:ஈரானின் நகரங்கள்
பி. ஜே. வட்லிங்

**பிராட்லே ஜான் வட்லிங்** (*Bradley-John Watling*, பிறப்பு: 9 ஜூலை 1985)  என்பவர் தென்னாப்பிரிக்காவில் பிறந்த நியூசிலாந்து பன்னாட்டுத் துடுப்பாட்டக்காரர் ஆவார். இவர் 2004ஆம் ஆண்டில் இருந்து நியூசிலாந்தின் வடக்கு மாவட்டங்கள் அணிக்காக உள்ளூர் போட்டிகளில் விளையாடி வருகிறார். இவர் பன்னாட்டுத் தேர்வுப் போட்டிகளில் நியூசிலாந்து அணியின் இழப்புமுனைக் கவனிப்பாளராகச் செயல்பட்டு வருகிறார்.

இவர் நியூசிலாந்து அணிக்காக தேர்வுப் போட்டிகளில் இருநூறு ஓட்டங்கள் எடுத்த முதல் இழப்புமுனைக் கவனிப்பாளர் ஆவார்.

## மேற்கோள்கள்

பகுப்பு:நியூசிலாந்துத் துடுப்பாட்ட வீரர்கள்
பகுப்பு:1985 பிறப்புகள்
குலிசுத்தான், ஈரான்

**குலிசுத்தான்** (Golestan, , பிற பெயர் : Golestān)  என்ற நகரமானது பகாரிசுத்தான் (Baharestan) மண்டலத்தின்  தலைநகரம் ஆகும்.  2006 மக்கள் தொகை கணக்கெடுப்பின்படி, 57,216 குடும்பங்கள் இந்நகரில் வாழ்ந்தனர். அவர்களின் ஒட்டு மொத்த மக்கள் தொகை 231,882 நபர்களாக இருந்தனர்.   கோப்பன்-கீகர் காலநிலை வகைப்பாடு அமைப்பு அடிப்படையில், இந்நகரத்தின் காலநிலையை குளிர் அரை வறண்ட (BSk) என வகைப்படுத்துகின்றனர். கோடையில், அதன் சராசரி வெப்பநிலை தெகுரான் நகரத்தை விட, குளிர்ச்சியாக இருக்கிறது. எனவே, இந்நகரத்தின்  குளிர்கால வெப்பநிலையும், தெகுரான் நகரை விட குளிர்ச்சியாகவே இருக்கிறது. ஒட்டுமொத்த ஈரான் நகரங்களின் மக்கள் தொகை அடர்வில், இந்த நகரம் 35 வது இடத்தினைப் பெறுகிறது.

## மக்கள் தொகை
2016 ஆம் ஆண்டு  மக்கள் தொகைக் கணக்கெடுப்பின்படி,  பொதுவாக ஈரான் நாட்டில் நகரங்களில் மக்கள் குடியேற்றம், இருபதாம் நூற்றாண்டின் பிற்பகுதியில் இருந்து, வேகமாக அதிகரித்து வருகின்றது என ஐக்கிய நாட்டு ஆய்வுகள் கூறுகின்றன. 2016 ஆம் ஆண்டு எடுக்கப்பட்ட தொகை கணக்கெடுப்பின்படி நகரத்தின் மக்கள் தொகை 239,556 நபர்கள் இருந்தனர். இதற்கு முன் எடுக்கப்பட்ட அரசின்  மக்கள் தொகை கணக்கெடுப்பின்படி, 2011 ஆம் ஆண்டு, 259,480 நபர்கள் இருந்தார்கள்.  தற்பொழுது உள்ள மக்கள் தொகை எண்ணிக்கையுடன் ஒப்பிடும்போது,  இந்நகரத்தின் மக்கள்தொகை அடர்வு −7.68%  குறைந்துள்ளது.

## மேற்கோள்கள்

பகுப்பு:Coordinates on Wikidata
பகுப்பு:ஈரானின் நகரங்கள்
நசீம் சகர்

**நசிம்சார் (**Nasimshahr, ;  முந்நையப் பெயர்: Akbarabad (பாரசீகம் : اکبر آباد), பிற பெயர்கள் : Akbarābād)  என்ற நகரமானது, பதரேசுடன் கவுன்டியின் (Baharestan County) தலைநகரம் ஆகும்.  2006 ஆம் ஆண்டு எடுக்கப்பட்ட மக்கள் தொகை கணக்கெடுப்பின்படி, இந்நகரத்தில்  31,620 குடும்பங்கள் வாழ்ந்திருந்தன. அக்குடும்ப உறுப்பினர்களின் மக்கள் தொகை  135,824 ஆக இருந்தது.  2016 ஆம் ஆண்டு  மக்கள் தொகைக் கணக்கெடுப்பின்படி, ஒட்டுமொத்த ஈரான் நகரங்களின் மக்கள் தொகை அடர்வில், இந்த நகரம் 48 வது இடத்தினைப் இருக்கிறது. 1995 ஆம் ஆண்டில் இந்த நகரம், நகராட்சி அல்லது நகராண்மைக் கழகமாக என அறிவிக்கப்பட்டது. அதன் பிறகே நில ஆட்சிப் பணிகள் நடைபெற இங்கு அரசு அலுவலகங்கள் உருவாக்கப் பட்டன.

## மக்கள் தொகை
பொதுவாக ஈரான் நாட்டில் நகரங்களில் மக்கள் குடியேற்றம், இருபதாம் நூற்றாண்டின் பிற்பகுதியில் இருந்து, வேகமாக அதிகரித்து வருகின்றது என ஐக்கிய நாட்டு ஆய்வுகள் கூறுகின்றன. இந்த நாட்டில் ஒவ்வொரு  ஐந்து ஆண்டுகளுக்கும் ஒரு முறை மக்கள் தொகைக் கணக்கெடுப்பு எடுக்கப்படுகின்றது. இந்த நகரத்தில் பல்வேறு மொழியிலானப் பாரம்பரிய குடும்பங்கள் வாழ்ந்தாலும், பெரும்பான்மையான ஈரானியக் குடும்பங்களில் பிறந்தவர்கள், பாரவேறு எந்த வகையான சமூக சீரமைப்புடன் தொடர்புடையவர்களை விடவும், அதக முக்கியத்துவத்தை, தமது குடும்ப வழித்தோன்றல்களுக்குக் கொடுக்கின்றனர். இதனால் அவர்கள் அருகருகே வாழ்ந்தாலும், தொலைவில் வாழ்ந்தாலும், சிறிய, பெரிய குடும்பங்களுக்கு இடையை உறவுப் பிணைப்புகள் உறுதியுடன் இருக்கின்றன. மேலும், அவரவர் நடத்தும் தொழில்களிலும் குடும்ப உறுப்பினர்கள் பின்னிப்பிணைந்து சமூகத்தில் நன்மதிப்பைப் பெறுகின்றனர். வங்கிகளிலும் கூட கடன் வசதித் தரும் போது, இந்த குடும்ப வரலாறுகளைக் கணக்கில் கொண்டு பணம் பெறுவது, எளிமையான நடைமுறைகளால் கட்டமைக்கப் பட்டுள்ளன. 2016 ஆம் ஆண்டு எடுக்கப்பட்ட தொகை கணக்கெடுப்பின்படி நகரத்தின் மக்கள் தொகை 200,393 நபர்கள் இருந்தனர். இதற்கு முன் எடுக்கப்பட்ட அரசின்  மக்கள் தொகை கணக்கெடுப்பின்படி, 2011 ஆம் ஆண்டு, 157,474 நபர்கள் இருந்தார்கள்.  தற்பொழுது உள்ள மக்கள் தொகை எண்ணிக்கையுடன் ஒப்பிடும்போது,  இந்நகரத்தின் மக்கள்தொகை அடர்வு +27.25% அதிகரித்துள்ளது.

## காட்சியகம்

படிமம்:Baharestan35.jpg|
படிமம்:Baharestan31.jpg|
படிமம்:Baharestan34.jpg|
படிமம்:Baharestan33.jpg|
படிமம்:Baharestan12.jpg|


## குறிப்புகள்

பகுப்பு:Coordinates on Wikidata
பகுப்பு:ஈரானின் நகரங்கள்
நாராயண் கோபால்

**நாராயண் கோபால் குரு ஆச்சார்யா**  ( ) (அக்டோபர் 4, 1939 - டிசம்பர் 5, 1990), தொழில் ரீதியாக **நாராயண் கோபால்** மற்றும் **என்.கோபால்**  என அழைக்கப்படும் ஒரு பிரபல பாடகர் மற்றும் நேபாளி இசையமைப்பாளர் ஆவார். (நேபாளத்தின் மிக முக்கியமான கலாச்சார சின்னங்களில் ஒன்றாகக் கருதப்படும் இவர் நேபாளத்தில் "ஸ்வர் சாம்ராட்" என்று குறிப்பிடப்படுகிறார்.. அவரது பாடியுள்ள ஏராளமான சோகப் பாடல்களால் அவர் "சோக அரசர்" என்றும் அழைக்கப்படுகிறார். அவர் நேபாள மொழியிலும் பாடியுள்ளார்.

அவரது குரல் வளத்தின் காரணமாக அவர் அனைத்துவகை நேபாளப் பாடல்களையும் பாடக்கூடியவராக இருந்தார். பெரும்பாலும், அவரது பாடல்களில் சித்தார், ஆர்மோனியம் மற்றும் [புல்லாங்குழல் ஆகியவை உடன் இணந்திருந்தன. 1950 கள் முதல் 70 கள் வரை இசை இயக்குநராக இருந்த இவர் முதல் தலைமுறையைச் சார்ந்த தொழில்முறை நேபாளிப் பாடகர் ஆவார்.. இவரது பாடல்கள் நாடு முழுவதும் பல திரைப்படங்கள் மற்றும் நாடகங்களில் காட்சிப்படுத்தப்பட்டுள்ளன.

நாராயண் கோபால் தனது வாழ்நாளில் 137 பாடல்களைப் பாடியுள்ளார், அவரது முதல் பாடலுக்கு அவரது நண்பர் பிரேம் தோஜ் பிரதான் மற்றும் அவரது ஆசிரியர் மாணிக் ரத்னா ஆகிய இருவரும் சேர்ந்து இசையமைத்தனர்.  கோபால் 20 ஆம் நூற்றாண்டின் மிகவும் பிரபலமான மற்றும் செல்வாக்குமிக்க இசைக்கலைஞர்களில் ஒருவர். கோபால் அவரது வாழ்நாளில் பல விருதுகளைப் பெற்றுள்ளார்.

== தனிப்பட்ட வாழ்க்கை ==
நாராயண் கோபால் குரு ஆச்சார்யா [காட்மாண்டு|காத்மாண்டுவில் உள்ள கிலகல்டோலில் ஒரு நேவார் குடும்பத்தில் 1939  அக்டோபர் 4 அன்று, ஆஷா கோபால் குரு ஆச்சார்யா (தந்தை) மற்றும் ராம் தேவி குரு ஆச்சார்யா (தாய்) ஆகியோருக்கு பிறந்தார். அவருக்கு ஆறு சகோதரர்களும் நான்கு சகோதரிகளும் இருந்தனர். அவரது உடன்பிறப்புகளின் பெயர் மனோகர் கோபால் குரு ஆச்சார்யா, நந்தா கோபால் குரு ஆச்சார்யா, இராம் கோபால் குரு ஆச்சார்யா, இலட்சுமண் கோபால் குரு ஆச்சார்யா மற்றும் சாந்தி குரு ஆச்சார்யா என்பதாகும்.

2016 ஆம் ஆண்டு பள்ளி விடுப்பு சான்றிதழை (எஸ்.எல்.சி) முடித்தார்.பின்னர் திரி-சந்திரா கல்லூரியில் மனிதநேயத்தில் இளங்கலைப் பட்டம் பெற்றார்.  பரோடா மகாராஜா சாயாஜிராவ் பல்கலைக்கழகத்தில் இந்திய பாரம்பரிய இசையினைக் கற்க இந்தியா வந்தார். ஆனால் படிப்பை முடிக்காமல் நேபாளத்திற்குத் திரும்பினார். அவர் 1971 இல் பெமலா லாமாவை மணந்தார்.

## ஆரம்ப கால வாழ்க்கை
அவரது குரல் திறனை முதலில் அருகிலுள்ள பியுகா டோலில் வசிக்கும் அவரது ஆசிரியர் “மாணிக் ரத்னா ஸ்தாபித்” மற்றும் பேடா சிங் டோலில் வசிக்கும் பிரேம் தோஜ் பிரதான் ஆகியோர் அங்கீகரித்தனர். மூன்று நண்பர்களும் மாணிக் ரத்னாவின் வீட்டில் ஒன்றாக இந்தி பாடல்களைப் பாடுவார்கள், இவர்களுடன் அவரது மாமா சித்தி ரத்னா ஸ்தாபித்தும் இசைக்கருவிகளை இசைப்பது அந்த இடம் ஒரு இசைப் பள்ளியைப் போலவே மாறியது. பள்ளி விடுப்பு சான்றிதழ் தேர்வுகள் முடிந்ததும், பிரேம் தோஜ் பிரதான் குரல் சோதனைக்காக கோபாலை நேபாளத்தின் வானொலி நிலையத்திற்கு அழைத்துச் சென்றார். டாக்டர் ராம் மேன் திரிசத் எழுதி, பிரேம் தோஜ் பிரதான் இசையமைத்த "பஞ்சி கோ பங்கா மா தார்தி கோ தியோ"  என்ற பாடலை அவர் பாடினார். குரல் சோதனையில் கோபால் முதல் முயற்சியிலேயே தேர்ச்சி பெற்றார். நாராயண் கோபாலின் முதல் பொது இசை நிகழ்ச்சி திரி சந்திரா கல்லூரியின் 40 வது ஆண்டுவிழாவின் போது நடந்தது, அதில் அவர் தபேலா வாசித்தார்.

## திரைப்பட வரலாறு
நாராயண் கோபால் அதிகாமாகத் திரைப்படங்களில் பாடுவதில்லை, ஆனால் அவர் பாடும்போது அந்தப்படம் ஒரு மிகப்பெரிய வெற்றிப் படமாக மாறும்.

## குறிப்புகள்

பகுப்பு:1990 இறப்புகள்
பகுப்பு:1939 பிறப்புகள்
பகுப்பு:நேபாளம்
பகுப்பு:பாடகர்கள்
எய்டென் மார்க்ரம்

**எய்டென் மார்க்ரம்** (*Aiden Markram*, பிறப்பு 4 அக்டோபர் 1994) என்பவர் தென்னாப்பிரிக்க அணியின் துடுப்பாட்ட வீரர் ஆவார். 2014ஆம் ஆண்டு இவரது தலைமையிலான தென்னாப்பிரிக்க அணி  19-வயதுக்குட்பட்டோருக்கான உலகக்கிண்ணத்தை வென்றது. 2018ஆம் ஆண்டு நடந்த தென்னாப்பிரிக்கத் துடுப்பாட்ட ஆண்டுவிழாவில் இவர் ஆண்டின் 5 துடுப்பாட்ட வீரர்களுள் ஒருவராகப் பெயரிடப்பட்டார்.

## பன்னாட்டுப் போட்டிகள்
வங்காளதேசத்துக்கு எதிரான அறிமுகப் போட்டியில் 97 ஓட்டங்களுக்கு ஆட்டமிழந்து தனது முதல் தேர்வு நூறை நூலிழையில் தவறவிட்டார். அதைத்தொடர்ந்து, வங்காளதேசத்திற்கு எதிரான இரண்டாவது போட்டியில் 6 அக்டோபர் 2017 அன்று 186 பந்துகளில் 143 ஓட்டங்கள் எடுத்தார்.

அக்டோபர் 2017 இல், ஹஷிம் அம்லாவுக்கு பதிலாக வங்காளதேசத்திற்கு எதிரான மூன்றாவது போட்டிக்கு முன்னதாக அவர் தென்னாப்பிரிக்காவின் ஒருநாள் பன்னாட்டு (ஒநாப) அணியில் சேர்க்கப்பட்டார். இவர் 22 அக்டோபர் 2017 அன்று வங்களாதேசத்துக்கு எதிராக தென்னாப்பிரிக்காவுக்காக ஒருநாள் போட்டிகளில் அறிமுகமானார், அதில் 66 ஓட்டங்கள் எடுத்து 2 மட்டையாளர்களை வீழ்த்தினார்.

டிசம்பர் 2017இல், இவர் தனது இரண்டாவது தேர்வு நூறை எடுத்தார். இதன்மூலம் தனது முதல் மூன்று தேர்வுப் போட்டிகளில் இருமுறை நூறு எடுத்த முதல் தென்னாப்பிரிக்க வீரர் என்ற பெருமையைப் பெற்றார்.

### ஒநாப தலைவர்
பிப்ரவரி 2018இல், தென்னாப்பிரிக்காவின் அணித்தலைவர் பாஃப் டு பிளெசீ விரல் காயம் காரணமாக இந்தியாவுக்கு எதிரான கடைசி ஐந்து ஒருநாள் (ஒநாப) மற்றும் பன்னாட்டு இருபது20 (இ20ப) தொடர்களில் இருந்து விலக்கப்பட்டார். Markram was named as South Africa's captain for the remaining ODI fixtures in du Plessis' absence. டு பிளெசீ இல்லாத நிலையில் மீதமுள்ள ஒநாப போட்டிகளுக்கு தென்னாப்பிரிக்காவின் அணித்தலைவராக மார்க்ரம் பெயரிடப்பட்டார். அப்போது அவரது வயது 23 ஆண்டுகள், 123 நாட்களாக இருந்தது. இதன்மூலம் அவர் கிரேம் ஸ்மித்துக்குப் பிறகு  ஒருநாள் போட்டிகளில் தென்னாப்பிரிக்காவின்  இரண்டாவது இளைய அணித்தலைவரானார்.

ஆகஸ்ட் 2018இல், இலங்கைக்கு எதிரான ஒரு போட்டிக்கான தென்னாப்பிரிக்காவின் பன்னாட்டு இருபது20 (இ20ப) அணியில் இவர் இடம்பெற்றார், எனினும் அந்தப் போட்டியில் இவர் விளையாடவில்லை. மார்ச் 2019இல், இவர் மீண்டும் இலங்கைக்கு எதிரான தென்னாப்பிரிக்காவின் இ20ப அணியில் இடம் பெற்றார். அத்தொடரில் மார்ச் 22, 2019 அன்று இலங்கைக்கு எதிராக தென்னாப்பிரிக்காவுக்காக இ20ப போட்டிகளில் அறிமுகமானார்.

ஏப்ரல் 2019இல், இவர் 2019 துடுப்பாட்ட உலகக்கிண்ணத்துக்கான தென்னாப்பிரிக்காவின் அணியில் இடம் பெற்றார்.

## மேற்கோள்கள்

## வெளி இணைப்புகள்
* கிரிக்கின்ஃபோ

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1994 பிறப்புகள்
பகுப்பு:வாழும் மக்கள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
சிபோடாஸ் தாவரவியல் தோட்டம்

**சிபோடாஸ் தாவரவியல் தோட்டம் (Cibodas Botanical Gardens)** (, KRC), இந்தோனேசியா மேற்கு ஜாவாவின் துணை மாவட்டமான சிபோடாஸ் பகுதியில், ஜெடே மலைச்சரிவில்   பரப்பளவில் அமைந்துள்ள தாவரவியல் பூங்கா ஆகும்.  இந்தத் தோட்டமானது இந்தோனேசிய அறிவியல் நிறுவனத்தின்கீழ் செயல்பட்டு வருகிறது.

## வரலாறு
இந்தத் தோட்டமானது 1852 ஆம் ஆண்டில் டச்சு தாவரவியலாளரான ஜோகன்ஸ் எலியாஸ் தேய்ஸ்மான் என்பவரால் போகோர் தாவரவியல் பூங்காவின் ஒரு கிளையாகத் துவக்கி வைக்கப்பட்டதாகும். பிந்தைய ஆண்டுகளில் ருடோல்ப் சேபேர் என்பவரால் இதற்கான திட்டம் வடிவமைத்து தரப்பட்டது.

## வளர்ச்சி

இதன் உயர்ந்த தோட்டங்கள் அதிகமான உயரத்தில் கட்டப்பட்டவை ஆகும். அதன் உயரம் காரணமாக துணை வெப்பமண்டல தாவரங்களின் வளர்ச்சி நல்ல நிலையில் காணப்படுகிறது. இந்தத் தோட்டமானது சராசரி கடல் மட்டத்திலிருந்து சுமார் 1,300–1,425 மீட்டர் (4,265–4,675 அடி) உயரத்தில் அமைந்துள்ளது. ஆண்டு முழுவதும் சராசரி வெப்பநிலை 20.06&nbsp;°C என்ற அளவில் காணப்படுகிறது. இதன் சராசரி ஈரப்பதம் 80.82% ஆக இருக்கிறது. இந்தோனேசியாவில் குயினின் உற்பத்தி செய்வதற்காக  சின்கோனா மரங்கள் 1854 ஆம் ஆண்டில் முதன்முதலாக இந்தத் தோட்டங்களில் வளர்க்கப்பட்டன. இந்த மரங்களானவை முதன்முதலாக ஜுட்டஸ் கார்ல் கல்கர்ல் என்பவரால் தென் அமெரிக்காவிலிருந்து ஜாவாவிற்குக் கொண்டு வரப்பட்டன. பின்னர் அந்த மரங்களை வைத்து சோதனை முயற்சிகள் மேற்கொள்ளப்பட்டன. இந்தோனேசியாவின் சிறந்த தாவரங்களான ஆஸ்திரேலியாவைச் சேர்ந்த யூகலிப்டஸ், ஐரோப்பாவைச் கானிபர் வகைத் தாவரங்கள் மற்றும் பிற தாவரங்கள் இந்தப் பகுதியில் பயிரிடப்படுகின்றன.

## செடிகள், மரங்கள்

இந்த தோட்டத்தில் சுமார் 10,792 வகையான மரங்கள் வளர்ந்துள்ளன. அவற்றுள் 320 மலர்க்குடும்பத்தைச் சேர்ந்த ஆர்சைட்ஸ், 289 கற்றாழை வகையைச் சேர்ந்த சட்சி, 22 சதைப்பற்றுள்ள வகையைச் சேர்ந்த சக்குலண்ட் செடிகள், 216 அல்கா, 103 பன்னம், and 1162 தோட்டச் செடி வகைகள் காணப்படுகின்றன. அவை இந்த தாவரவியல் தோட்ட வளாகத்தின் பகுதிக்குள் வளர்கின்ற செடி வகைகளாகும்.  இங்குள்ள செடி வகைகளில் 114 செடி வகைகள் மட்டுமே மேற்கு ஜாவாவிற்குச் சொந்தமானதாகும்.  இங்குள்ள உலர் தாவரகம் என்ற நிலையில் தோராயமாக 4,852 பாதுகாக்கப்பட்ட மாதிரி செடி வகைகள் காணப்படுகின்றன.

இங்குள்ள தாவரங்கள் உட்புறம் மற்றும் வெளிப்புறம் வளர்பவை என்று இரு வகையில் அமைந்துள்ளன. உட்புறத் தாவரங்கள் என்ற நிலையில் உள்ளவற்றில் கற்றாழை வகையைச் சேர்ந்த சட்சி மற்றும்  ஆர்சைட்ஸ் போன்றவை கண்ணாடிக்கூண்டுகளில் வளர்க்கப்படுகின்றன.  வெளியே வளர்பவை செர்ரி பிளாசம் வகையைச் சேர்ந்த சகுரா செடித் தோட்டம், அல்கா தோட்டம், ரோடோடென்டிரான் தோட்டம், பெர்ன் தோட்டம், மற்றும் மருத்துவத் தோட்டம் என்ற வகைகளில் தனித்தனியாக அமைந்துள்ளன.

ஏப்ரல் 2014 இல் இந்த தாவரவியல் தோட்டம் ஒரு புதிய பிரிவினைத் தொடங்கியது. அது கெண்டி (தாவரம்) இல்லம் (**) என அழைக்கப்படுகிறது. அப்பிரிவில் 55 இனங்கள் மற்றும் 47 கலப்பு இனங்களும் உள்ளன. அவற்றுள் கெபென்தேஸ் வகையைச் சார்ந்தவையும் சேரும்.

## படத்தொகுப்பு

File:Botanical garden - Cibodas - Indonesia 6.jpg
File:Wisma Tamu (guest house) Cibodas Botanical Garden.JPG
File:Botanical garden - Cibodas - Indonesia 4.jpg
File:Botanical garden - Cibodas - Indonesia 7.jpg
File:Dicksonia blumei.JPG


## குறிப்புகள்

## வெளி இணைப்புகள்
* Guide to Cibodas Botanic Garden

பகுப்பு:இந்தோனேசியாவில் உள்ள தாவரவியல் பூங்காக்கள்
அதிக நீர்

**வெனிசு நகர வெள்ளம்** (*Acqua alta* **அக்குவா ஆல்ட்டா**, "உயர நீர்", "high water") என்பது ஐரோப்பா கண்டத்தில் அமைந்துள்ள ஏட்ரியாட்டிக் கடல் நீர் புயலின் அலை காரணமாக இத்தாலியின் வெனிசு நருக்குள் அதிக அளவு தண்ணீர் புகுந்துள்ளதை குறிப்பிடுகிறது. அக்குவா ஆல்ட்டா என்பது இத்தாலிய மொழிச் சொல் ஆகும்.

வெனிஸ் நகருக்கு அருகில் ஏற்பட்ட புயலின் காரணமாக 2019 ஆம் ஆண்டு நவம்பர் 13 ஆம் திகதி அதிக அளவு கடல் நீர் உட்புகுந்தது. அப்போது ஏற்பட்ட அலையின் உயரம் 1.4 மீட்டரைத் தாண்டியதாக இத்தாலிய வானிலை ஆய்வாளர்கள் தெரிவித்தார்கள். இதன் காரணமாக இந்நகரின் 50 சதவீதம் தண்ணிருக்குள் மூழ்கடிக்கப்பட்டுள்ளது.

## மேற்கோள்கள்

பகுப்பு:நீரியல்
பகுப்பு:புவியியல்
பகுப்பு:இத்தாலிய மொழி
பகுப்பு:இத்தாலி
சவ்னர்

**சவ்னர்** என்பது இந்தியாவின் மகாராட்டிரா மாநிலத்தில் நாக்பூர் மாவட்டத்தின் வடக்கு பகுதியில் உள்ள ஒரு நகரம் மற்றும் தெஹ்ஸில் தலைமையகம் ஆகும். இந்த நகரம் சவ்னர் நகராட்சி மன்றத்தால் நிர்வகிக்கப்படுகின்றது. இது நாக்பூர் நகரத்தில் இருந்து 36 கிலோமீட்டர் (22 மைல்) தொலைவில் உள்ளது. சவ்னர் கோலார் ஆற்றின் கரையில் அமைந்துள்ளது . இது வரலாற்று ரீதியாகவும் புராண ரீதியாகவும் புகழ்பெற்ற இடமாகும்.

## வரலாறு
ஜெய்மனி அஸ்வமேத்தில் “சரஸ்வத்பூர்” என்ற பெயரில் சவ்னர் நகரம் குறிப்பிடப்பட்டதாகக் கூறப்படுகிறது. மேலும் அதனுடன் பல புராணக்கதைகள் இணைக்கப்பட்டுள்ளன. ஹேமத்பந்தி சிவன் கோயில் என்றும் அழைக்கப்படும் பண்டைய சிவன் கோயில் கோலார் ஆற்றின் கரையில் அமைந்துள்ளது. பண்டைய விநாயகரின் கோயில் பக்கத்து கிராமமான அதாச கிராமத்தில் ஒரு மலையில் அமைந்துள்ளது. 1942 ஆம் ஆண்டு பிரித்தானியாவிற்கு எதிரான வெள்ளையனே வெளியேறு இயக்கத்தில் சவ்னர் நகரின் பங்கின் காரணமாக வரலாற்று முக்கியத்துவத்தை பெறுகின்றது.

## புள்ளிவிபரங்கள்
2011 ஆம் ஆண்டு இந்திய மக்கள் தொகை கணக்கெடுப்பின்படி சவ்னர் நகரில் 42,000 மக்கள் வசித்தனர். மக்கட் தொகையில் ஆண்கள் 51% வீதமும், பெண்கள் 49% வீதமும் உள்ளனர். சவ்னர் நகரின் சராசரி கல்வியறிவு விகிதம் 89% ஆகும். இது தேசிய சராசரியான 59.5% ஐ விட அதிகமாகும். ஆண்களின் கல்வியறிவு 89% வீதமாகவும், பெண் கல்வியறிவு 88% வீதமாகவும் காணப்படுகின்றது. சவனர் நகரில் மக்கட்  தொகையில் 14% வீதமானோர் 6 வயதுக்குட்பட்டவர்கள்.

## காலநிலை
சவ்னர் நகரம் கோப்பனின் காலநிலை வகைப்பாட்டின் கீழ் வெப்பமண்டல ஈரமான மற்றும் வறண்ட காலநிலையின் கீழ் வகைப்படுத்தப்படுகின்றது. இந்நகரத்தில் ஆண்டின் பெரும்பகுதி வறண்ட நிலைமைகளைக் கொண்டுள்ளது. சூன்  மாதத்தில் சுமார் 163 மி.மீ மழைவீழ்ச்சி பதிவாகும். சூலை மாதத்தில் மழையின் அளவு 294 மி.மீ ஆகவும், சூலை முதல் ஆகத்து வரை 278 மிமீ ஆகவும், செப்டம்பரில் 160 மிமீ ஆகவும், பின்னர் மழைவீழ்ச்சியின் அளவு படிப்படியாக குறைகின்றது. கோடை காலம் மிகவும் வெப்பமாக காணப்படும். மேலும் மார்ச் முதல் சூன் வரை நீடிக்கும். மே மாதமானது வெப்பமான மாதமாகும். குளிர்காலம் நவம்பர் முதல் சனவரி வரை நீடிக்கும். இதன் போது வெப்பநிலை 10&nbsp;°C (50&nbsp;°F) இற்கும் குறைகிறது. நகரத்தில் மிக உயர்ந்த வெப்பநிலை 19 மே 2015 அன்று 48&nbsp;°C ஆக இருந்தது. மிகக் குறைவானது 3.9C ஆக பதிவாகியுள்ளது. கோடை காலம் இடியுடன் கூடிய மழை , தூசி புயல்கள் , ஆலங்கட்டி மழை மற்றும் புயல் போன்ற கடுமையான வானிலை நடவடிக்கைகளால் வகைப்படுத்தப்படுகிறது. பொதுவாக, ஆலங்கட்டி மழை மார்ச் மாதத்திலும், மார்ச் மற்றும் ஏப்ரல் மாதங்களில் தூசி புயல்களும் ஏற்படுகின்றன. இவை அரிதாகவே நிகழ்கின்றன.

## பொருளாதாரம்
நிலக்கரிச் சுரங்கங்கள் , ஜவுளி மற்றும் காகிதத் தொழில் என்பவை பொருளாதாரத்தில் பங்கு வகிக்கின்றன. சவ்னர் நகர மக்களின் முதன்மை தொழில் விவசாயம் ஆகும். இந்த நகரம் ராம்தேக் மக்களவை தொகுதியின் ஒரு பகுதியாகும். உள்ளூர் மொழிகளாக மராத்தி மற்றும் இந்தி ஆகிய மொழிகள் பேசப்படுகின்றன. நகரின் பெரும்பாலான பாலங்கள் மற்றும் அரசாங்க கட்டிடங்கள் 1930 ஆண்டுகளின் பிற்பகுதியில் பிரித்தானிய அரசாங்கத்தால் கட்டப்பட்டன. டபிள்யூ.சி.எல். வாராந்திர சந்தை வெள்ளிக்கிழமைகளில் நடைபெறும்.

## சான்றுகள்

பகுப்பு:மகாராட்டிர மாநிலத்திலுள்ள ஊர்களும் நகரங்களும்
பகுப்பு:நாக்பூர் மாவட்டம்
நீரிழிவு நரம்பியல்

**நீரிழிவு நரம்பியல்** (Diabetic neuropathy) என்பது நீரிழிவு நோயுடன் தொடர்புடைய நரம்பின் உட்சுரப்பு சேதப்படுவதால் ஏற்படும் கோளாறு ஆகும். நீரிழிவு நோய் உள்ளவர்கள் அதனைக்கட்டுப்படுத்தாமல் விடும்பட்சத்தில் இந்நோய் அதிகரிக்கிறது.
குருதியின் உள்ள சர்க்கரையின் அளவை கட்டுப்படுத்தாதபோது அதன் அளவு அதிகரித்து குருதிக்குழல் பகுதியில் சார்பிட்டால் என்னும் வேதிப்பொருளாக மாற்றம் அடைந்து ரத்தகுழாயின் உட்பகுதியில் ஒட்டிக்கொள்கிறது. பின்னர் இது இலைகளைத்தின்னும் பூச்சிகளைப்போல் நரம்பிழைகளை சேதப்படுத்துகிறது. இதன் காரணமாக நரம்புத் தொகுதியின் வழியாக கடத்தப்படும் தகவல் பரிமாற்றம் தடைபடுவதோடு, நுண்ணிய ரத்தகுழாய்களும் பாதிக்கப்பட்டு நரம்பின் கடைசிப்பகுதிக்கு சத்தும் கிடைக்காமல் ஆக்சீசன் தடைப்படுகிறது. 
மேலும் நுண் இரத்த ஊட்டம் பாதிக்கப்படுவதால் விழித்திரை , சிறுநீரகம், மற்றும் நரம்பு மண்டலம் ஆகியவை எளிதாக பாதிக்கப்படுகிறது.

**நோயறிதல்**

நீரிழிவு வெளிப்புற நரம்பியல் குறைபாடானது நீரிழிவு குறைபாடுள்ளவர்களின் நோய் வரலாறு மற்றும் சில உடல் பரிசோதனைகள் மூலம்  கண்டறியலாம். இந்த பரிசோதனையானது பாத வலி மற்றும் உணர்வின்மை குறையுள்ள நீரிழிவு குறைபாடுள்ளவர்களின் பாத பரிசோதனைகள் மற்றும் நோய் குறைபாட்டின் வரலாற்று நிலைப்பாட்டினையும் கொண்டு கருத்தில் கொள்ளப்படுகிறது. உடல் பரிசோதனைகள் பாத உருமாற்றம், ஆறாத புண் மற்றும் கணுக்கால் அனிச்சை குறைபாடு போன்றவற்றை உள்ளடக்கியதாக இருக்கலாம். மனித நரம்பியலில் பெரிய நரம்பிழையில் உண்டாகும் உணர்வு குறைபாட்டினை கண்டறிய அதிர்வுணர்வு திறன் சொதனையானது பயனுள்ளதாக இருக்கிறது. இந்த சோதனையானது 128 Hz அதிர்வெண் உடைய "U" வடிவ அதிர்வு இசைகவடு கருவியின் (Tuning fork) மூலமோ அல்லது 10 கிராம் அழுத்தம் தரக்கூடிய மோனோஃபிலமெண்ட் எனும் உபகரணத்தின் மூலமோ பரிசோதிக்கபட்டு வருகிறது. நரம்பு செயல்பாட்டு பரிசோதனை முடிவுகள் சில சமயங்களில் குறைவான செயல்பாட்டினை காட்டகூடும் ஆனாலும் தீவிர நரம்பு குறைபாட்டுடன் தொடர்பு படுத்த படுகிறது.

ஆரம்ப காலத்தில் அதிர்வு இசைக்கவடு மூலம் செய்யபட்ட பாத அதிர்வுணர்வு சோதனைகளானது பின்னாளில் பயோதெசியோமீட்டர் (Biothesiometer) எனப்படும் மின்னணு கருவியின் மூலம் செய்யப்படுகிறது. முதலில் அனலாக் (Analog) உபகரணமாக இருந்த பயோதெசியோமீட்டர் பின்பு டிஜிட்டல் (Digital) உபகரணமாக மேம்படுத்தப்பட்டது, அதன் பின்பு அவை கணினியின் மென்பொருளுடன் (PC Software) இணைந்து செயல்படும் வடிவமைப்பாக மேம்படுத்தபட்டது. தற்போது இந்த உபகரணமானது ஆன்ட்ராய்டு திறன்பேசி (Android Smartphone) மென்பொருளுடன் இணைந்து செயல்படும் வடிவமைப்பை பெற்றுள்ளது.

 
## மேற்கோள்கள்

பகுப்பு:இதயக்குழலிய நோய்கள்
பகுப்பு:குருதிச் சுற்றோட்டத்தொகுதி
அக்சோல்டன் அதீவா

**அக்சோல்டன் டோராயெவ்னா அதீவா (ஆங்கிலம் :** Aksoltan Ataýewa) 1944 நவம்பர்  6 அன்று துர்க்மெனிஸ்தானின்  (முன்னாள் சோவியத் ஒன்றியம்) அசுகபாத்  என்ற இடத்தில் பிறந்தவர். இவர் 1995 பிப்ரவரி 23 முதல் ஐக்கிய நாடுகள் சபையின் துர்க்மெனிஸ்தானின் நிரந்தர பிரதிநிதியாக இருந்து வருகிறார். 2019 ஆம் ஆண்டு நிலவரப்படி, 25 ஆண்டுகளுக்கும் மேலாக பதவியில் இருந்த அவர், தற்போது பணியாற்றும் எந்தவொரு நாட்டிலிருந்தும் மிக மூத்த நிரந்தர பிரதிநிதி ஆவார். 2019 ஆம் ஆண்டில் அவர் துர்க்மெனிஸ்தானின் நாயகி என்று *அழைக்கப்பட்டார்*. .

## சுயசரிதை
1968 ஆம் ஆண்டில் அவர் துர்க்மென் மாநில மருத்துவ நிறுவனத்தில் மருத்துவ அறிவியல் பட்டம் பெற்றார். அவர் 1985 முதல் 1991 வரை பொது சுகாதார துணை அமைச்சராகவும், 1991 முதல் 1994 வரை பொது சுகாதார அமைச்சராகவும் பணியாற்றினார்; 1994 முதல் 1995 வரை, அவர் சமூக பாதுகாப்பு அமைச்சராகவும், துர்க்மெனிஸ்தானின் தொழிற்சங்கங்களின் தலைவராகவும் இருந்தார். 1992 ல் ஆளும் ஜனநாயகக் கட்சியில் சேர்ந்த அவர் 1993 ல் மக்கள் பேரவையில் உறுப்பினரானார். சனவரி 1994 முதல், அவர் ஐக்கிய நாடுகள் சபையின் துர்க்மெனிஸ்தானின் நிரந்தர பிரதிநிதியாக பணியாற்றினார்.

2008 ஆம் ஆண்டில் அவர் கியூபா குடியரசிற்கு துர்க்மெனிஸ்தானின் தனிச்சிறப்படைய மற்றும் முழுமையான அதிகாரம் கொண்ட தூதராக நியமிக்கப்பட்டார். 2011 ஆம் ஆண்டில், அவர் பிரேசில் கூட்டாட்சி குடியரசின் துர்க்மெனிஸ்தானின் தனிச்சிறப்படைய மற்றும் முழுமையான அதிகாரம் கொண்ட தூதராக  நியமிக்கப்பட்டார், இருப்பினும் அவர் 2015 ஆம் ஆண்டு வரை அதிபர் தில்மா ரூசெப்பிற்கு தனது இராஜதந்திர நற்சான்றிதழ்களை வழங்கவில்லை. . பொலிவரியன் வெனிசுலா குடியரசின் 2013 ஆம் ஆண்டில் தூதர் அதாயேவா துர்க்மெனிஸ்தானின் தனிச்சிறப்படைய மற்றும் முழுமையான அதிகாரம் கொண்ட தூதராக நியமிக்கப்பட்டார்.

## விருதுகள்
ஆல்டின் அசைர் என்ற பட்டம்  இவருக்கு வழங்கப்பட்டது. மேலும், ஜூபிலி பதக்கம் ("துர்க்மெனிஸ்தானின் சுதந்திரத்தின் 20 ஆண்டுகள்" (அக்டோபர் 25, 2011)  )துர்க்மெனிஸ்தானின் வளர்ச்சியில் குறிப்பிடத்தக்க பங்களிப்புக்காகவும், நாட்டின் இறையாண்மையையும் சுதந்திரத்தையும் வலுப்படுத்தும் பெயரில் பல ஆண்டுகளாக மனசாட்சி மற்றும் அர்ப்பணிப்புடன் பணியாற்றியதற்காவும் இது வழங்கப்பட்டது. தனது செயலில் சமூக மற்றும் அரசியல் நடவடிக்கைகள், அரசு மற்றும் மக்களுக்கு சிறப்பு சேவைகள், உயர் தொழில்முறை திறன்கள் மற்றும் சிறந்த தொழிலாளர் சாதனைகள் போன்றவற்றிக்காவும் வழங்கப்பட்டது. இறையாண்மை, அரசியலமைப்பு ஒழுங்கு மற்றும் மாநில சுதந்திரத்தை வலுப்படுத்துவதில் பெரும் தனிப்பட்ட பங்களிப்புக்காகவும், சுயாதீனமான நடுநிலை, துர்க்மெனிஸ்தானின் நிரந்தர நடுநிலைமை, துர்க்மென் அரசு மற்றும் மக்களுக்கு செய்த சிறந்த சேவைகள், தான் அடைந்த வெற்றிகள், அத்துடன் பல ஆண்டுகள் அர்ப்பணிப்பு சேவை ஆகியவற்றிக்காக  துர்க்மெனிஸ்தானின் நாயகி (செப்டம்பர் 26, 2019) என்று அழைக்கப்பட்டார்.

## குறிப்புகள்

பகுப்பு:வாழும் மக்கள்
பகுப்பு:1944 பிறப்புகள்
பகுப்பு:துருக்மெனிஸ்தான்
ஒர்து மாகாணம்

**ஒர்து மாகாணம்** (*Ordu Province*     ) என்பது துருக்கியின் ஒரு மாகாணம் ஆகும். இது துருக்கியியல் கருங்கடல் கடற்கரையை ஒட்டி அமைந்துள்ளது. அதன் அருகிலுள்ள மாகாணங்களாக வடமேற்கில் சாம்சூன் மாகாணம், தென்மேற்கில் டோகாட் மாகாணம், தெற்கே சிவாஸ் மாகாணம் மற்றும் கிழக்கில் கீரேசன் மாகாணம் ஆகியன உள்ளன. அதன் வாகன பெயர்பலகை  குறியீட்டு எண் 52 ஆகும். இந்த மாகாணத்தின் தலைநகரமாக ஒர்து நகரம் உள்ளது.

## சொற்பிறப்பு
** என்பது தற்போதைய துருக்கிய மொழியில் 'இராணுவம்' என்ற சொல்லாகும், முதலில் 'இராணுவ முகாம்' என்று பொருள்படும், ஒட்டோமான் பேரரசின் போது இன்றைய நகரத்திற்கு அருகில் ஒரு இராணுவ புறக்காவல் அமைக்கப்பட்டது. இதிலிருந்து நகரமும், பின்னர் மாகாணம், இந்தப் பெயரைப் பெற்றன.

ஒர்து பகுதியில் உள்ள கருங்கடல் கடற்கரை மற்றும் அதன் பின்னால் உள்ள மலைகள், வரலாற்று ரீதியாக உள்ள விவசாய மற்றும் மீன்பிடி பகுதிகள் போன்றவற்றால் அண்மைய ஆண்டுகளில், சுற்றுலா அதிகரித்துள்ளது. முக்கியமாக உருசியா மற்றும் சியார்சியாவிலிருந்து கணிசமாக வருகிறார்கள். இப் பயணிகள் ஒர்துவின் கருங்கடல் கடற்கரையில் உள்ள சில சிறந்த கடற்கரைகள், ஆறுகள் மற்றும் பசுமையான மலைகள், உயர் மேய்ச்சல் நிலங்களில் நடப்பது போன்றவை துருக்கிய விடுமுறை நாட்களில் பிரபலமான பயணமாகும். அதிக உயரமான இடங்களில் காடுகள் உள்ளன.

மெலட் ஆறு, போலமன் ஆறு, எலெகாய் ஆறு, டர்னாசுயு நீரோடை, அகோவா நீரோடை மற்றும் சிவில் நீரோடை ஆகியவை மாகாணத்தில் பாயும் முக்கிய ஆறுகள் ஆகும். மாகாணத்தின் நில அமைப்பு ஏரிகள் உருவாவதற்கு ஏற்றவை அல்ல, காகா ஏரி மற்றும் உலுகல் ஏரி ஆகிய இரண்டு பெரிய ஏரிகள் மட்டுமே ஒர்துவில் உள்ளன.

## பொருளாதாரம்
மாகாணத்தின் பொருளாதாரம் பெரும்பாலும் வேளாண்மையை அடிப்படையைக கொண்டது ஆகும். ஒர்துவில் ஹேசல்நட்ஸ் ( குறுமர வகையின் உணவாகக் கொள்ளத்தக்க செம்பழுப்பு நிறக் கொட்டை )   பிரபலமானது . ஒட்டுமொத்தமாக துருக்கி உலகின் ஹேசல்நட்ஸில் 70 சதவிகிதத்தை உற்பத்தி செய்கிறது, மற்றும் துருக்கியின் முக்கிய உற்பத்தியாளராக ஒர்து உள்ளது, இது ஆண்டுக்கு 150,000-180,000 டன்கள் உற்பத்தி செய்கிறது. இது துருக்கியின் மொத்த உற்பத்தியில் 30% ஆகும். ஹேசல்நட்ஸ் உற்பத்தி ஒர்துவின் விளைநிலங்களில் 88% பயிரிடப்படுகின்றன. மீதமுள்ள விளை நிலங்களில் முக்கியமாக சோளம் மற்றும் கோதுமை வயல்களாக உள்ளன. மாகாணத்தின் விளைநிலங்களில் 0.1% மட்டுமே உள்ளடக்கியுள்ள நிலையில், ஒர்துவின் கிவி உற்பத்தி யலோவாவுக்குப் பிறகு நாட்டில் இரண்டாவது இடத்தை வகிக்கிறது. துருக்கியில் உற்பத்தி செய்யப்படும் தேனில் 12.8% இங்கு உற்பத்தி செய்யப்படுகிறது. ஒர்துவிலும் தேனீ வளர்ப்பு என்பது ஒரு முக்கியமான தொழிலாக உள்ளது.

## மக்கள்வகைப்பாடு
இந்த மாகாணத்தில் பெரும்பாலும் செப்னி துருக்கியர்கள் மற்றும் பிற ஓகுஸ்  துருக்கியர்கள்  வாழ்கின்றனர். மேலும் இந்த மாகாணம் சிறுபான்மையினரான செவனேபுரி ஜார்ஜியர்களின் தாயகமாகும் .

சமீபத்திய தசாப்தங்களில், ஒர்துவிலிருந்து பலர் துருக்கியியன் இசுதான்புல், புர்சா, சாம்சூன், சாகர்யா போன்ற நகரங்களுக்கோஅல்லது வெளிநாடுகளுக்கோ வேலைக்காக குடிபெயர்ந்துள்ளனர்.

## மாவட்டங்கள்
ஒர்து மாகாணம் 19 மாவட்டங்களாக பிரிக்கப்பட்டுள்ளது.

## பார்க்க வேண்டிய இடங்கள்
ஒர்து மாகாணமானது அழகிய விரிகுடாக்கள் மற்றும் கருங்கடல் பகுதியில் நீளமான தூய்மையான கடற்கரைகளைக் கொண்டுள்ளது. குறிப்பிடத்தக்க தளங்கள் பின்வருமாறு:

* ஒர்து நகரில் உள்ள ரஷ்ய பஜார் 
* போஸ்டீப் - 460 மீ. உயரத்தில் உள்ள நகரம். 
* கராகல் -  சாம்பா பீடபூமியில் 3107 மீட்டர் உயரத்தில் உள்ள ஒரு பிளவு ஏரி. 
* யேசன் (ஜேசன்) சிகரம் - பெரம்பேவில் ஒரு தலைப்பகுதி 
* Çambaşı Yaylası ஒரு உயர் பீடபூமி

## குறிப்புகள்

பகுப்பு:துருக்கியின் மாகாணங்கள்
மலர்டு

**மலர்டு** (Malard , பிற பெயர்கள் : Malārd and Melārd; பிறப் பெயர்: Malār) என்ற நகரமானது, மலர்டு கவுண்டியின் நகரங்களில் ஒன்றாகும். 1995 ஆம் ஆண்டு இந்த  நகர நகராட்சி உருவாக்கப் பட்டது. மலர்டு கவுன்டியின் தலைநகரம், இந்த மலர்டு நகரமே ஆகும். 2006 ஆம் ஆண்டு மக்கள் தொகை கணக்கெடுப்பின்படி, இந்நகரத்தில் 61,302 குடும்பங்கள் வாழ்ந்தன. அப்பொழுது அதில் இருந்த பொது மக்கள் தொகை 228,673 நபர்களாக இருந்தது. இந்த நகரத்தில் பல்வேறு மொழியிலானப் பாரம்பரிய குடும்பங்கள் வாழ்ந்தாலும், பெரும்பான்மையான ஈரானியக் குடும்பங்களில் பிறந்தவர்கள், பாரவேறு எந்த வகையான சமூக சீரமைப்புடன் தொடர்புடையவர்களை விடவும், அதக முக்கியத்துவத்தை, தமது குடும்ப வழித்தோன்றல்களுக்குக் கொடுக்கின்றனர். இதனால் அவர்கள் அருகருகே வாழ்ந்தாலும், தொலைவில் வாழ்ந்தாலும், சிறிய, பெரிய குடும்பங்களுக்கு இடையை உறவுப் பிணைப்புகள் உறுதியுடன் இருக்கின்றன. மேலும், அவரவர் நடத்தும் தொழில்களிலும் குடும்ப உறுப்பினர்கள் பின்னிப்பிணைந்து சமூகத்தில் நன்மதிப்பைப் பெறுகின்றனர்.

## காலநிலை
கோப்பன்-கீகர் காலநிலை வகைப்பாடு அமைப்புப் புள்ளி விவரப்படி, இதன் காலநிலையை குளிர் அரை வறண்ட காலநிலையாக (BSk)  வகைப்படுத்தப் பட்டுள்ளது.

## மக்கள் தொகை
2016 ஆம் ஆண்டு  மக்கள் தொகைக் கணக்கெடுப்பின்படி, ஒட்டுமொத்த ஈரான் நகரங்களின் மக்கள் தொகை அடர்வில், இந்த நகரம் 29 வது இடத்தினைப் பெறுகிறது. பொதுவாக ஈரான் நாட்டில் நகரங்களில் மக்கள் குடியேற்றம், இருபதாம் நூற்றாண்டின் பிற்பகுதியில் இருந்து, வேகமாக அதிகரித்து வருகின்றது என ஐக்கிய நாட்டு ஆய்வுகள் கூறுகின்றன. இந்த நாட்டில் ஒவ்வொரு  ஐந்து ஆண்டுகளுக்கும் ஒரு முறை மக்கள் தொகைக் கணக்கெடுப்பு எடுக்கப்படுகின்றது. 2016 ஆம் ஆண்டு எடுக்கப்பட்ட தொகை கணக்கெடுப்பின்படி நகரத்தின் மக்கள் தொகை 281,027 நபர்கள் இருந்தனர். இதற்கு முன் எடுக்கப்பட்ட அரசின்  மக்கள் தொகை கணக்கெடுப்பின்படி, 2011 ஆம் ஆண்டு, 290,817 நபர்கள் இருந்தார்கள்.  தற்பொழுது உள்ள மக்கள் தொகை எண்ணிக்கையுடன் ஒப்பிடும்போது,  இந்நகரத்தின் மக்கள்தொகை அடர்வு −3.37% குறைந்துள்ளது.

## போக்குவரத்து
மலர்டு நகர நகராட்சி தனது கட்டுப்பாட்டின் கீழ் இயங்கும் மலர்டு நகர, புறநகர பேருந்து அமைப்பு வழியே, சாரியர், தெகுரான் மாகாணம், கராஜ், தெகுரான், குவாட்சு ஆகிய நகரங்களுக்கு பேருந்துகளை இயக்குகிறது.

## குறிப்புகள்

பகுப்பு:Coordinates on Wikidata
பகுப்பு:ஈரானின் நகரங்கள்
அந்தீசா

**ஆன்டிசே (**Andisheh ; , பிற பெயர்கள்: Andīsheh)  என்பது சாகியர் கவுண்டியின் மத்திய மாவட்டத்தில் உள்ள ஒரு நகரமாகும். 2006 ஆம் ஆண்டு மக்கள் தொகை கணக்கெடுப்பின்படி, இந்நகரத்தில் 19,945 குடும்பங்களில், 75,596 நபர்கள் வசித்ததாகப் புள்ளி விவரங்கள் கூறுகின்றன. இருப்பினும், ஈரானில் கடந்த மக்கள் தொகை கணக்கெடுப்பில், இந்த நகரத்தின் மக்கள் தொகை சுமார் 116,063 ஆகும்.  2016 ஆம் ஆண்டு  மக்கள் தொகைக் கணக்கெடுப்பின்படி, ஒட்டுமொத்த ஈரான் நகரங்களின் மக்கள் தொகை அடர்வில், இந்த நகரம் 85 வது இடத்தினைப் பெறுகிறது.  2003 ஆம் ஆண்டு, இந்த நகராட்சி தொடங்கப்பட்டது.

ஆன்டிசே ஒரு புதிய திட்டமிடப்பட்ட நகரம் ஆகும். இது தெகுரான் நகரிலிருந்து  தொலைவில் அமைந்துள்ளது.இதன் வடமேற்குத் திசையில் சாரியார் நகரமும், தென்கிழக்கில் காரஜ் நகரமும் அமைந்துள்ளது.

2000 ஆம் ஆண்டில், இந்த புதிய குடியேற்ற நகரத்தில் குடியேறியவர்களின் எண்ணிக்கை 31,650 ஆக இருந்தது. மேலும் "மூன்றாம் திட்டத்தின்" முடிவில் இந்த எண்ணிக்கை 50,000-தை எட்டும் என்று எதிர்பார்க்கப்படுகிறது. ஆன்டிசே நகரத்தில் 150,000 குடியிருப்பாளர்கள் வாழ்வதற்கு ஏற்ற, உட்கட்டமைப்புகளைக் கொண்டுள்ளது.

2015 ஆம் ஆண்டில், 'தங்கநீர் நீச்சல் குளம்' கட்டப்பட்டது. இதில் ஆண்களுக்கும், பெண்களுக்கும், தனித்தனியே இரண்டு வளாகங்கள் உள்ளன.  ஒவ்வொரு வளாகத்திலும் நீச்சல் குளம் (ஆழம் 4 மீட்டர்), குழந்தைகள் குளம், உலர்ந்த கல்நீராவிக்குளியலகம், நீராவி அறை, மகிழ்நீர்த் தொட்டி, ஒரு குளிர்ந்த நீர் குளம், மூடுபனியரங்கம், மழைச் சுரங்கம், காபி கடை ஆகியவை உள்ளன. மேலும் காண்க: கோல்டன்வாட்டர்ஸ் வலைத்தளம்

## மக்கள் தொகை
பொதுவாக ஈரான் நாட்டில் நகரங்களில் மக்கள் குடியேற்றம், இருபதாம் நூற்றாண்டின் பிற்பகுதியில் இருந்து, வேகமாக அதிகரித்து வருகின்றது என ஐக்கிய நாட்டு ஆய்வுகள் கூறுகின்றன. இந்த நாட்டில் ஒவ்வொரு  ஐந்து ஆண்டுகளுக்கும் ஒரு முறை மக்கள் தொகைக் கணக்கெடுப்பு எடுக்கப்படுகின்றது. 2016 ஆம் ஆண்டு எடுக்கப்பட்ட தொகை கணக்கெடுப்பின்படி நகரத்தின் மக்கள் தொகை 116,062 நபர்கள் இருந்தனர். இதற்கு முன் எடுக்கப்பட்ட அரசின்  மக்கள் தொகை கணக்கெடுப்பின்படி, 2011 ஆம் ஆண்டு, 96,807 நபர்கள் இருந்தார்கள்.  தற்பொழுது உள்ள மக்கள் தொகை எண்ணிக்கையுடன் ஒப்பிடும்போது,  இந்நகரத்தின் மக்கள்தொகை அடர்வு +19.89% அதிகரித்துள்ளது.

## போக்குவரத்து
இந்த நகரத்தை தெகுரான் மற்றும் கராஜுடன் நகரங்களுடன் இணைக்க , ஆன்டிசே நகராட்சி நடத்தும் ஆன்டிசே நகராட்சி பேருந்து அமைப்பும்,  புறநகர் பேருந்து அமைப்பும் தனித்தனியே இயக்கும்,  பேருந்துகள்  பயன்படுகின்றன.

## காட்சியகம்

படிமம்:Bazar-Irani-Eslami.jpg|
படிமம்:Bazar-Irani-Eslami1.jpg|


## குறிப்புகள்

## வெளி இணைப்புகள்

* ஆண்டிஷே பற்றிய அரசாங்க வலைப்பக்கம்

பகுப்பு:Coordinates on Wikidata
பகுப்பு:ஈரானின் நகரங்கள்
பாதின் நகரம்

**பாதின்** ( ஆங்கிம்: Badin ) என்பது பாக்கித்தானின் சிந்து மாகாணத்தில்  உள்ள பாடின் மாவட்டத்தின் முக்கிய நகரம் மற்றும் தலைமையிடம் ஆகும். இது சிந்து நதிக்கு கிழக்கே அமைந்துள்ளது . இப்பகுதி சதுப்பு நிலமாகவும், வளமானதாகவும், நெல் வளர்ப்பதற்கு ஏற்றதாகவும் உள்ளது. சில எண்ணெய் வயல்கள் ஊருக்கு அருகில் அமைந்துள்ளன. பாதின் மாவட்டத்தின் முக்கிய நகரம் பாதின். 1998 இல் நகரத்தின் மக்கள் தொகை 61,302 என்ற அளாவில் இருந்தது.  சர்க்கரை உற்பத்தியின் காரணமாக பாதின் பெரும்பாலும் 'சர்க்கரை மாவட்டம்' என்று அழைக்கப்படுகிறது.

பாதின் மாவட்டம் 1975 ஆம் ஆண்டில் நிறுவப்பட்டது, இதில் ஐந்து தாலுகாக்கள் உள்ளன: பாதின், மாத்லி, சாகீத் பசல் ராகு, தல்கார் மற்றும் தாந்தோ பாகோ மற்றும் 46 வட்டார சபைகள் 14 வருவாய் வட்டங்கள், 111 தபாஸ் மற்றும் 535 டெக்ஸ் ஆகியவை உள்ளன. இந்த மாவட்டம் வடக்கில் ஐதராபாத் & மிர்புகாஸ் மாவட்டத்தின் எல்லையாக உள்ளது. கிழக்கில் தார்பர்கர் & மிர்புர்காஸ், மேற்கில் ஐதராபாத் மற்றும் தட்டா மாவட்டம் மற்றும் தெற்கில் இந்தியாவின் கட்ச் மாவட்டம், இது இந்தியாவுடன் சர்வதேச எல்லையை கொண்டுள்ளது.

## காலநிலை
பாதின் வெப்பமான பாலைவன காலநிலையைக் கொண்டுள்ளது ( கோப்பன் காலநிலை வகைப்பாடு  ). மார்ச் முதல் அக்டோபர் வரை ஆண்டின் எட்டு மாதங்கள் வீசும் கடல் காற்று காரணமாக மாவட்டத்தின் காலநிலை மிதமானதாக அமைந்துள்ளது, இதனால் இங்கு பாக்கித்தானின் மற்ற பகுதிகளை விட வெப்பம் குறைவாகவும் ஓரளவு குளிராக உள்ளது. மழைக்காலத்தில், வானம் மேகமூட்டத்துடன் காணப்படுகிறது, ஆனால் மிகக் குறைந்த மழைப்பொழிவு உள்ளது. கோடைக்காலம் பொதுவாக ஈரப்பதமாக இருக்கும். பாதினில் குளிர்காலம் நவம்பர் தொடக்கத்தில் இருந்து தொடங்குகிறது, ஈரமான கடல் காற்றிலிருந்து வறண்ட மற்றும் குளிர்ந்த வடகிழக்கு காற்றுக்கு திடீர் மாற்றம் ஏற்படுகிறது, இந்த இயற்கை விளைவு காரணமாக வெப்பநிலையில் உடனடி வீழ்ச்சி ஏற்பட்டு கடலில் சூறாவளிகள் மற்றும் வெள்ள அபாயம் ஏற்படுகிறது.

## கல்வி
இந்த பகுதிகளில் உள்ள குடிமக்களுக்கு கல்விக்கான அணுகலை வழங்க சிந்து பல்கலைக்கழகம் பாதின் நகர பிராந்தியத்தில் 'இலார்' என்று ஒரு வளாகத்தை நிறுவியது. சிந்து பல்கலைக்கழகத்தின் இலார் வளாகம், பாதின் (S.U.L.C) இலார் பிராந்தியத்தில் வசிப்பவர்களுக்கு, குறிப்பாக சிறுமிகளுக்கு, அவர்களின் உள்ளூர் பகுதியில் உயர் கல்வியை வழங்குவதற்காக நிறுவப்பட்டது..

இந்த வளாகம் ஒரு நூலகம் மற்றும் இணைய இணைப்புடன் கூடிய கணினி ஆய்வகம் உள்ளிட்ட வசதிகளை கொண்டுள்ளது. கல்லூரியில் வணிக நிர்வாகம், வர்த்தகம் மற்றும் கணினி அறிவியல், கணினி அறிவியலில் முதுகலை பட்டயம் மற்றும் இளங்கலை கல்வியியல், முதுகலை கல்வியியல். & கலையில் முதுகலை (கல்வி ) ஆகிய பிரிவுகளைக் கொண்டுள்ளது.

## கலாச்சாரம்
இந்த நகரம் ஒரு காலத்தில் இப்பகுதியில் சூஃபி கலாச்சாரத்தின் மையமாக இருந்தது.  "கியார்வி ஷெரீப் மேளா" அல்லது "கியர்வீ ஷரீஃப் மேளா" (அப்துல் குவாதிர் கிலானியின் திருவிழா)  புகழ்பெற்ற விழாக்களில் ஒன்றாககும். இது  சிந்து அரசு தரப்பிலிருந்து ஆதரவு இல்லாததால் 1569 ஆம் ஆண்டில் தொடங்கி 1969 ஆம் ஆண்டில் முடிவடைந்தது. இஸ்லாமிய மரபுவழி பதிப்பான வஹாபிசத்தின் பரவலாகவும், இது சூஃபிசம் மற்றும் சூஃபி பண்டிகைகளை "இஸ்லாமிய கொள்கைகளுக்கு அச்சுறுத்தல்" என்றும் அரசு பார்க்கிறது. இருப்பினும் ஒவ்வொரு கொண்டாட்டத்திலும் ஐம்பதாயிரத்துக்கும் மேற்பட்ட மக்களை ஈர்த்த திருவிழாவாகும்.

## குறிப்புகள்

பகுப்பு:பாகிஸ்தான் நகரங்கள்
பகுப்பு:சிந்து மாகாணத்தின் நகரங்கள்
தோரியானைட்டு

**தோரியானைட்டு** *(Thorianite)*  என்பது ThO2  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும் . இக்கனிமம் 1904 ஆம் ஆண்டில் ஆனந்த குமாரசாமி என்பவரால் யுரேனைட்டு என விவரிக்கப்பட்டது . ஆனால் இலண்டனைச் சேர்ந்த வேதியியல் பேராசிரியர் சர் வைந்தம் ரோவ்லாண்டு தன்சுடன் என்பவர் இதை ஒரு புதிய வகை கனிமம் என்று அடையாளப்படுத்தினார் . கனிமத்தின் உட்கூறுகளின் அளவில் தோரியத்தின் சதவீதம் அதிகமாக காணப்படுவதால் இதற்கு தோரியானைட்டு என்ற பெயரிடப்பட்டது; யுரேனியம், இலந்தனம், சீரியம், பிரசியோடைமியம் மற்றும் நியோடைமியம் ஆகிய தனிமங்களின் ஆக்சைடுகளும் ஈலியம்  சிறிதளவும் கலந்துள்ளன. இத்தாது பிட்ச்பிளெண்டு தாதுவை விட சற்றே குறைவான கதிரியக்கத்தன்மை கொண்டது, ஆனால் இதன் உயர் ஆற்றல் காமா கதிர் வீச்சு காரணமாக இதிலிருந்து பாதுகாத்துக் கொள்வது கடினமாகும். தோரியானைட்டு படிகங்களில் ஒளி புகாது. ஆனால் இதன் மெல்லிய விளிம்புகளில் ஒளி கசியும். இலங்கையின் வண்டல் கற்களில் இது பொதுவாகக் காணப்படுகிறது. அங்கு இது பெரும்பாலும் சிறிய, கனமான, கருப்பு நிற , கனசதுரப் படிகங்களாக தோன்றுகிறது. மிகப்பெரிய படிகங்கள் பொதுவாக 1.5 செ.மீ அளவுக்கு அருகில் இருக்கும். மிகப் பெரிய படிகங்கள் 6 செ.மீ அளவு வரைக்கும் கிடைப்பதாக மடகாசுகரிலிருந்து தெரிவிக்கப்பட்டுள்ளது.
பன்னாட்டு கனிமவியல் சங்கம் தோரியாமைட்டு கனிமத்தை Tho என்ற குறியீட்டால் அடையாளப்படுத்துகிறது.

## வேதியியல்

நிறத்தின் அடிப்படையில், குறிப்பிட்ட புவியீர்ப்பு மற்றும் இயைபு ஆகிய மூன்று வகையான தோரியனைட்டுகள் வேறுபடுத்தப்பட்டுள்ளன:.

•α- தோரியானைட்டு•β- தோரியானைட்டு •γ- தோரியானைட்டு

தோரியானைட்டும் யுரேனைட்டும் ஒரு முழுமையான திண்மக் கரைசலாக செயற்கை மற்றும் இயற்கை முறையில் உருவாகின்றன. இரண்டு இனங்களுக்கிடையில் பிரிவு Th: U = 1: 1 என்ற விகிதத்தில் உள்ளது, யுரேனியம் 46.50% அளவிலும் தோரியம் 87.9% அளவு வரையும்கூட மாறுபடுகிறது.
 
அரு மண் தனிமங்களில் , முக்கியமாக சீரியம் எடையில் 8% வரை தோரியத்திற்கு மாற்றாக இருக்கிறது. சிரியம் இங்கு Ce4+ அயனியாக இருக்கலாம். CeO2 - PrO2 - ThO2 - UO2.வரிசையின் முழுமையான தொடர் அரியப்பட்டுள்ளது. சிறிதளவு Fe3+ அயனியும் சிர்க்கோனியமும் கூட ஓரினச் சார்பைக் கொண்டுள்ளன. ஈயம் அநேகமாக கதிரியக்கத் தன்மை கொண்டிருக்கலாம்.

## வகைகள்
•ஆல்டானைட் - 14.9% முதல் 29.0% UO 2 மற்றும் 11.2% முதல் 12.5% PbO வரை கொண்ட வகை தோரியானைட்டு 
•யுரேனோதோரியானைட்டு 
•தோரியனைட் செரியன் 
•தோரியானைட்டு லா  

## தோற்றம்

கடற்கரை மணல் கனரக கனிம இடங்கள் தீப்பாறைகள் மற்றும் பொதுவாக வண்டல் படிவுகளில் தோரியானைட்டு காணப்படுகிறது.

•இலங்கை - தென் மாகாணத்தின் காலி மாவட்டம், நீரோடை சரளைகளில்; பலாங்கொடை  இலங்கையின் சபரகமுவா மாகாணம் அருகில்,   இருக்கும் தீப்பாறைகளில் இது கிடைக்கிறது. 
•இந்தியா – திருவிதாங்கூர்  ( கேரளா ) கடற்கரை மணலில் 
•மடகாசுகர் - பெட்ரோகா மற்றும் அந்தோலோபின் வண்டல் படிவுகளில் காணப்படுகிறது. [1] டலனாரோ வில் மிகப் பெரிய படிகங்கள்; 
•உருசியா - சைபீரியா கருப்பு மணலில் , சைபிரியாவின் யெனீசி மலைத்தொடரில் .
•அமெரிக்காவின் கிழக்கு , பென்சில்வேனியாவில், ; மொன்டானாவின் எலினாவுக்கு அருகில் * கனடா - அதாபாசுகா ஏரிக்கு கிழக்கே சார்லபோயிசு ஏரியில் தீப்பாறையில் யுரேனைட்டுடன் கிடைக்கிறது. 
•தென் ஆப்ரிக்கா - கிழக்கு டிரான்சுவாலில் 
•காங்கோ ஜனநாயக குடியரசு - கசாய் பகுதி.

## மேற்கோள்கள்

## வெளி இணைப்புகள்

* Uraniumminerals.com
* Mindat.org

பகுப்பு:தோரியம் கனிமங்கள்
பகுப்பு:ஆக்சைடு கனிமங்கள்
பகுப்பு:யுரேனியம் கனிமங்கள்
பகுப்பு:இலந்தனைடு கனிமங்கள்
பகுப்பு:கதிரியக்கக் கனிமங்கள்
பகுப்பு:கனசதுரக் கனிமங்கள்
ரேபள்ளே

**ரேபள்ளே** (Repalle) என்பது இந்திய மாநிலமான ஆந்திராவின் குண்டூர் மாவட்டத்தில் உள்ள ஒரு நகரமாகும். இந்த நகரம் குண்டூர் மாவட்டத்தில் உள்ள 12 நகராட்சிகளில் ஒன்றாகும். இந்த  தெனாலி வருவாய் பிரிவின் நிர்வாகத்தின் கீழ் ரெபள்ளி மண்டலத்தின் தலைமையகம் ஆகும். இது மாநிலத்தின் கடலோர ஆந்திர பிராந்தியத்தில் கிருஷ்ணா நதிக்கு அருகில் அமைந்துள்ளது.

## பெயரின் தோற்றம்
ரெபள்ளி என்ற பெயர் இரண்டு சொற்களிலிருந்து உருவாகிறது. ரேவு நதி அல்லது ஆற்றங் கரை என்றும், பள்ளே என்பது கிராமம் என்றும் பொருள்படும். முதலில் ரேவப்பல்லே என்று அழைக்கப்பட்ட இந்த பெயர் காலப் போக்கில் ரெபள்ளி என மாற்றமடைந்துள்ளது. 

## புவியியல்
ரெபள்றளி 16.01 ° வடக்கு 80.51 ° கிழக்கு என்ற புவியியல் இருப்பிடத்தில் அமைந்துள்ளது. இந்த நகரம் சராசரியாக 7 மீ (23 அடி) உயரத்தில் உள்ளது. தெனாலி , குண்டூர் மாவட்டத்தில் பாபட்லா மற்றும் கிருஷ்ணா மாவட்டத்தில் மச்சிலிபட்னம் என்பன இந் நகரிற்கு அருகிலுள்ள கிராமங்கள் ஆகும்.

**காலநிலை**

ரெபள்ளி நகரம் கடற்கரையில் இருந்து 25 கி.மீ தொலைவில் அமைந்துள்ளது. இந்த நகரம் பொதுவாக கோடையில் வெப்பமாகவும், ஈரப்பதமாகவும் இருக்கும். கோடையில் சராசரி வெப்பநிலை 28 - 42 பாகை செல்சியஸ் வரையில் இருக்கும். குளிர்காலம் சராசரியாக 15 முதல் 30 செல்சியஸ் வெப்பநிலை வரை இருக்கும். பருவமழை காலத்தில் சூலை முதல் நவம்பர் வரை பலத்த மழை பெய்யும்.

## புள்ளிவிபரங்கள்
2011 ஆம் ஆண்டு மக்கட் தொகை கணக்கெடுப்பின் படி, ரெபள்ளி நகரின் மக்கட் தொகை 50,866 ஆகும். மொத்த மக்கட் தொகையில் 24,385 ஆண்களும், 26,481 பெண்களும் உள்ளனர். 1000 ஆண்களுக்கு 1086 பெண்கள் என்ற பாலின விகிதம் காணப்படுகின்றது. மக்கட் தொகையில் 4,308 பேர் ஆறு வயதிற்கு உட்பட்டவர்கள். அவர்களில் 2,184 ஆண் குழந்தைகளும், 2,124 பெண் குழந்தைகளும் ஆவார்கள். ரெபள்ளி மக்களின் சராசரி கல்வியறிவு விகிதம் 81.32% வீதமாகும். 37,862 கல்வியாளர்கள் உள்ளனர். இது மாநில சராசரியான 67.41% ஐ விட கணிசமாக அதிகமாகும்.

## நிர்வாகம்
ரிபள்ளி நகராட்சி என்பது இரண்டாம் வகுப்பு நகராட்சியாகும். இது 1965 ஆம் ஆண்டில் நிறுவப்பட்டது. இது 10.97 கி.மீ. 2 (4.24 சதுர மைல்) பரப்பளவில் பரவியுள்ளது. இது 28 வார்டுகளைக் கொண்டுள்ளது. நகரின் தற்போதைய நகராட்சி ஆணையர் டி.ஸ்ரீனிவாச ராவ் ஆவார். நகராட்சித் துறையானது பொது குழாய்கள், பொது துளை கிணறுகள், வடிகால்கள், சாலைகள், தெரு விளக்குகள், பொது பூங்காக்கள் போன்ற வசதிகளைப் பராமரிக்கிறது. மேலும் மருந்தகங்கள், தொடக்க மற்றும் இடைநிலைப் பள்ளிகள் போன்றவைகளையும் பேணுகின்றது.

## போக்குவரத்து
இந்த நகரத்தின் மொத்த சாலை நீளம் 115.10 கி.மீ. (71.52 மைல்) ஆகும். ரிபள்ளி பேருந்து நிலையம் ஆந்திர மாநில சாலை போக்குவரத்துக் கழகத்திற்கு சொந்தமானது. அதனால்  இயக்கப்படுகிறது. பேருந்து நிலையத்தில் பேருந்துகளை நிறுத்துவதற்கும், பராமரிப்பதற்கும் பேருந்து கொட்டகை பொருத்தப்பட்டுள்ளது. தேசிய நெடுஞ்சாலை 216 ரிபள்ளிக்கு அருகிலுள்ள பெனுமுடி கிராமத்தின் வழியாக செல்கிறது. இது திகமரு மற்றும் ஓங்கோல் ஆகியவற்றை இணைக்கிறது.  

## சான்றுகள்

பகுப்பு:ஆந்திரப் பிரதேசத்திலுள்ள மாநகரங்கள்
பகுப்பு:குண்டூர் மாவட்டம்